title: Regulamentul de punere în aplicare (UE) 2015/840 al Comisiei din 29 mai 2015 privind controalele efectuate de autoritățile responsabile în temeiul Regulamentului (UE) nr. 514/2014 al Parlamentului European și al Consiliului de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor

text:
               30.5.2015

               RO

               Jurnalul Oficial al Uniunii Europene

               L 134/1

         REGULAMENTUL DE PUNERE ÎN APLICARE (UE) 2015/840 AL COMISIEI
   din 29 mai 2015
   privind controalele efectuate de autoritățile responsabile în temeiul Regulamentului (UE) nr. 514/2014 al Parlamentului European și al Consiliului de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 514/2014 al Parlamentului European și al Consiliului din 16 aprilie 2014 de stabilire a dispozițiilor generale privind Fondul pentru azil, migrație și integrare, precum și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor (1), în special articolul 27 alineatul (5),
   întrucât:

               (1)

               Autoritățile responsabile răspund de gestionarea și controlul cheltuielilor în temeiul Regulamentului (UE) nr. 514/2014. În acest scop, trebuie să efectueze controale administrative și controale la fața locului.

               (2)

               Controalele administrative eficiente efectuate de autoritățile responsabile ar trebui să consiste în primul rând din analizarea declarațiilor financiare transmise de către beneficiari. O verificare mai detaliată a documentelor justificative individuale ar trebui efectuată numai atunci când această analiză dezvăluie incoerențe sau nereguli. Pentru a garanta un nivel suficient de asigurare, reducând, în același timp, sarcina administrativă, este important, de asemenea, să se clarifice circumstanțele în care autoritatea responsabilă poate invoca un certificat de audit.

               (3)

               Controalele la fața locului ar trebui să cuprindă aspecte atât financiare, cât și operaționale și ar putea fi necesar ca acestea să fie realizate în diferite etape ale unui proiect. Prin urmare, este necesar să se stabilească domeniul de aplicare al fiecărui tip de controale la fața locului, pentru a se asigura că acestea sunt realizate în cel mai eficient mod.

               (4)

               Controalele operaționale la fața locului ar trebui să aibă loc în timpul punerii în aplicare a proiectelor, astfel încât să poată fi luate măsuri corective în timp util. Aceste controale ar trebui să se aplice atât unui eșantion de proiecte care sunt încă în desfășurare în prima zi a exercițiului financiar relevant, cât și unor proiecte care încep în cursul exercițiului financiar respectiv.

               (5)

               Cu scopul de a garanta un nivel suficient de asigurare, reducând, în același timp, sarcina administrativă, ar trebui definite circumstanțele în care riscul de eroare este considerat nesemnificativ și, prin urmare, numărul de controale financiare la fața locului poate fi redus. Cu toate acestea, este, de asemenea, necesar să se precizeze acțiunile care trebuie întreprinse în cazul în care există o rată semnificativă de eroare, în scopul de a obține o asigurare suficientă cu privire la legalitatea și regularitatea cheltuielilor Uniunii.

               (6)

               Ar trebui clarificate principalele elemente ale controalelor financiare la fața locului. În special, autoritățile responsabile trebuie să verifice caracterul nelucrativ al proiectelor sprijinite prin programele naționale. Autoritățile responsabile ar trebui să se asigure că aceste proiecte nu beneficiază de dublă finanțare a cheltuielilor în cadrul programelor naționale și al altor programe ale Uniunii, în ceea ce privește toate perioadele de programare, inclusiv finanțarea pusă la dispoziție de agenții.

               (7)

               Documentele justificative ar trebui păstrate o anumită perioadă după încheierea fiecărui proiect, pentru a permite autorităților responsabile, Comisiei (inclusiv OLAF) și Curții de Conturi Europene să își efectueze controalele.

               (8)

               Pentru a permite aplicarea prezentului regulament de îndată ce sunt aprobate programele naționale, acesta ar trebui să intre în vigoare în ziua următoare datei publicării în Jurnalul Oficial al Uniunii Europene.

               (9)

               Regatul Unit și Irlanda au obligații în temeiul Regulamentului (UE) nr. 514/2014 și sunt supuse, prin urmare, dispozițiilor prezentului regulament.

               (10)

               Fără a aduce atingere considerentului 47 din Regulamentul (UE) nr. 514/2014, Danemarca nu are obligații în temeiul Regulamentului (UE) nr. 514/2014 sau al prezentului regulament.

               (11)

               Măsurile prevăzute în prezentul regulament sunt conforme cu avizul Comitetului Fonduri pentru azil, migrație și integrare și pentru securitate internă,

         ADOPTĂ PREZENTUL REGULAMENT:
   Articolul 1
   Controalele administrative
   (1)   Autoritatea responsabilă efectuează controale administrative cu privire la toate declarațiile financiare trimise de beneficiari cu scopul de a primi finanțare din partea Uniunii, în conformitate cu acordurile de grant definite la articolul 1 litera (d) din Regulamentul delegat (UE) nr. 1042/2014 al Comisiei (2) („declarațiile financiare”). Aceste controale includ cel puțin următoarele elemente:

               (a)

               verificări menite să confirme corectitudinea formală și exactitatea aritmetică a declarațiilor financiare;

               (b)

               verificări pentru a confirma că proiectul a atins obiectivele stabilite în acordul de grant sau că se fac progrese în ceea ce privește atingerea obiectivelor respective;

               (c)

               o examinare analitică pentru a evalua pertinența cheltuielilor declarate în declarațiile financiare și conformitatea acestor cheltuieli cu cerințele prevăzute în acordul de grant, precum și în normele Uniunii și normele naționale aplicabile.

         (2)   În cazul în care controalele administrative dezvăluie incoerențe sau nereguli, autoritatea responsabilă efectuează verificări detaliate pentru a evalua legalitatea și regularitatea cheltuielilor, în special prin examinarea unui eșantion selectat de documente justificative.
   (3)   Autoritatea responsabilă poate solicita beneficiarului să obțină un certificat de audit și un raport de audit care să cuprindă toate aspectele menționate la alineatul (1) literele (a) și (c) și care să fie emis de către un auditor independent. În acest caz, autoritatea responsabilă stabilește domeniul de aplicare al controalelor care urmează să fie efectuate de către auditorul independent, precum și modelul de raport de audit.
   Articolul 2
   Principiile generale privind controalele la fața locului
   Autoritatea responsabilă efectuează controale financiare și operaționale la fața locului.
   Controalele la fața locului sunt efectuate pe baza documentației și a evidențelor păstrate de beneficiarii proiectelor.
   În conformitate cu legislația națională pot fi efectuate controale neanunțate la fața locului în cazul în care nivelul de asigurare ar putea fi subminat în cazul unui aviz prealabil.
   Articolul 3
   Controalele financiare la fața locului
   (1)   Controalele financiare la fața locului vizează furnizarea unui nivel suficient de asigurare cu privire la legalitatea și regularitatea operațiunilor și a contractelor care stau la baza declarațiilor financiare.
   (2)   Autoritatea responsabilă verifică dacă:

               (a)

               cheltuielile în legătură cu declarațiile financiare corespund datelor din registrele contabile și din documentele justificative păstrate de beneficiarii proiectelor;

               (b)

               cheltuielile în legătură cu declarațiile financiare îndeplinesc cerințele de eligibilitate prevăzute în acordul de grant, precum și în normele Uniunii și normele naționale aplicabile;

               (c)

               sursele de finanțare respectă dispozițiile articolului 16 alineatul (2) din Regulamentul (UE) nr. 514/2014.

         (3)   Fără a aduce atingere articolului 4 alineatul (2) din prezentul regulament, controalele financiare la fața locului acoperă cel puțin 10 % din valoarea cumulată a contribuției Uniunii la proiectele declarate ca fiind finalizate în conturile anuale menționate la articolul 39 din Regulamentul (UE) nr. 514/2014.
   Articolul 4
   Condițiile de reducere sau de intensificare a controalelor financiare la fața locului
   (1)   Autoritatea responsabilă verifică nivelul ratei de eroare în contribuția Uniunii controlată în conturile anuale menționate la articolul 39 din Regulamentul (UE) nr. 514/2014 pentru exercițiul financiar N.
   (2)   Autoritatea responsabilă poate reduce sfera de acoperire a controalelor financiare la fața locului în următorul exercițiu financiar N+1, în cazul în care sunt îndeplinite următoarele două condiții:

               (a)

               rata de eroare este mai mică de 2 % din contribuția Uniunii controlată în conturile anuale pentru exercițiul financiar N;

               (b)

               controalele financiare la fața locului, efectuate de la începutul programului național, acoperă cel puțin 10 % din valoarea cumulată a contribuției Uniunii la toate proiectele declarate ca fiind finalizate în conturile anuale de la începutul programului.

         (3)   În cazul în care rata de eroare este mai mare de 2 % sau egală cu acest procent din contribuția Uniunii controlată în conturile anuale pentru exercițiul financiar N, autoritatea responsabilă analizează importanța acestei rate de eroare pentru a stabili amploarea și efectele erorilor și pentru a determina dacă rata de eroare este reprezentativă pentru întregul set de plăți declarate. Autoritatea responsabilă aplică măsurile preventive și corective necesare, inclusiv controale suplimentare, și prezintă rezultatele acestei analize în rezumatul anual menționat la articolul 59 alineatul (5) primul paragraf litera (b) din Regulamentul (UE, Euratom) nr. 966/2012 al Parlamentului European și al Consiliului (3).
   Controalele financiare la fața locului aferente exercițiului financiar următor (N+1) acoperă un procentaj din valoarea cumulată a contribuției Uniunii la proiectele declarate ca fiind finalizate în conturile anuale pentru exercițiul financiar N+1 care este mai ridicat decât procentajul corespunzător din exercițiul financiar N. Acest procentaj superior nu este mai mic de 10 %. În plus, până în exercițiul financiar N+1, controalele financiare la fața locului, efectuate de la începutul programului național, acoperă cel puțin 10 % din valoarea cumulată a contribuției Uniunii la toate proiectele declarate ca fiind finalizate în conturile anuale de la începutul programului.
   În cazul în care rata de eroare rezultată în urma controalelor intensificate efectuate în exercițiul N+1 este mai mică de 2 %, autoritatea responsabilă efectuează, în următorul exercițiu financiar (N+2), controale financiare la fața locului care acoperă cel puțin 10 % din valoarea cumulată a contribuției Uniunii la proiectele declarate ca fiind finalizate în conturile anuale pentru exercițiul financiar N+2.
   Articolul 5
   Controalele operaționale la fața locului
   (1)   Atunci când efectuează controale operaționale la fața locului, autoritatea responsabilă verifică dacă proiectul în cauză este pus în aplicare în conformitate cu acordul de grant. În special, aceasta verifică dacă indicatorii raportați de beneficiari sunt fiabili și dacă proiectul se desfășoară fără întârzieri nejustificate.
   (2)   Controalele operaționale la fața locului efectuate în exercițiul financiar N acoperă cel puțin 20 % din numărul proiectelor puse în aplicare în cursul exercițiului financiar respectiv, astfel cum sunt declarate în conturile anuale corespunzătoare, menționate la articolul 39 din Regulamentul (UE) nr. 514/2014.
   Articolul 6
   Metodologia de eșantionare pentru controalele la fața locului
   Autoritatea responsabilă efectuează controale la fața locului pe un eșantion de proiecte reprezentând o combinație adecvată de tipuri și dimensiuni de proiecte, operațiuni, beneficiari și moduri de punere în aplicare. Eșantionul ține seama de eventualii factori de risc, precum și de aspectele legate de raportul costuri-beneficii aferente controalelor.
   Articolul 7
   Rapoartele de control
   (1)   Autoritatea responsabilă întocmește un raport privind fiecare control administrativ și fiecare control la fața locului, furnizând următoarele informații:

               (a)

               datele complete de identificare ale proiectului și ale acordului de grant corespunzător;

               (b)

               numele și semnătura persoanei care a efectuat controlul;

               (c)

               numele beneficiarului;

               (d)

               tipul controalelor (administrative, financiare sau operaționale la fața locului sau o combinație);

               (e)

               în cazul în care este necesar, domeniul de aplicare al controlului;

               (f)

               cheltuielile care intră în domeniul de aplicare al controlului și cheltuielile (eșantionul) verificat(e) efectiv;

               (g)

               valoarea cheltuielilor considerate neeligibile; precum și

               (h)

               o descriere a principalelor constatări, a deficiențelor, a erorilor și neregulilor, a controalelor și a analizelor suplimentare efectuate, a recomandărilor și măsurilor corective propuse, precum și a reacției beneficiarului.

         (2)   Raportul de control poate fi prezentat sub forma unei liste de verificare.
   Articolul 8
   Condițiile specifice
   În cazul în care autoritatea responsabilă acționează ca organism executiv, astfel cum se menționează la articolul 8 din Regulamentul delegat (UE) nr. 1042/2014, controalele administrative și controalele la fața locului menționate la articolele 1 și 2 din prezentul regulament se efectuează de către o entitate sau o persoană independentă din punct de vedere funcțional de entitățile sau persoanele care gestionează proiectele.
   Articolul 9
   Păstrarea documentelor justificative
   (1)   Autoritatea responsabilă se asigură că toate evidențele, documentele și metadatele referitoare la cheltuielile declarate și la veniturile alocate, precum și la auditurile și controalele efectuate sunt păstrate la dispoziția Comisiei (inclusiv a OLAF) și a Curții de Conturi Europene timp de cel puțin patru ani după exercițiul financiar în care s-a declarat plata finală.
   În acest scop, autoritatea responsabilă stabilește norme privind păstrarea de evidențe, documente și metadate de către beneficiari.
   (2)   În cazul în care autoritatea responsabilă în cauză identifică unele nereguli, documentele justificative menționate la alineatul (1) sunt păstrate la dispoziția Comisiei timp de cel puțin trei ani după exercițiul în care sumele în cauză au fost recuperate integral de la beneficiar și creditate către programul național.
   (3)   În cazul în care se lansează o procedură de verificare a conformității, astfel cum se menționează la articolul 47 din Regulamentul (UE) nr. 514/2014, documentele justificative menționate la alineatul (1) al prezentului articol sunt păstrate la dispoziția Comisiei timp de cel puțin un an după exercițiul în care s-a încheiat procedura respectivă.
   (4)   În cazul în care o decizie de conformitate face obiectul unei proceduri judiciare în fața Curții de Justiție a Uniunii Europene, documentele justificative relevante sunt păstrate la dispoziția Comisiei timp de cel puțin un an după exercițiul în care s-au încheiat aceste proceduri.
   (5)   Documentele justificative menționate la alineatele (1), (2), (3) și (4) sunt păstrate la dispoziția Comisiei fie pe suport de hârtie, fie în format electronic.
   Documentele pot fi păstrate exclusiv în format electronic numai în cazul în care legislația națională a statului membru în cauză permite utilizarea documentelor în format electronic în procedurile judiciare naționale ca dovadă a operațiunilor care stau la baza acestora.
   (6)   Statele membre pot să prevadă perioade mai lungi pentru păstrarea documentelor justificative.
   Articolul 10
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în statele membre în conformitate cu tratatele.
      Adoptat la Bruxelles, 29 mai 2015.

            Pentru Comisie

            Președintele

         Jean-Claude JUNCKER

      (1)  JO L 150, 20.5.2014, p. 112.

      (2)  Regulamentul delegat (UE) nr. 1042/2014 al Comisiei din 25 iulie 2014 de completare a Regulamentului (UE) nr. 514/2014 cu privire la desemnarea și la responsabilitățile de gestionare și control ale autorităților responsabile și cu privire la statutul și la obligațiile autorităților de audit (JO L 289, 3.10.2014, p. 3).

      (3)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).


title: Regulamentul de punere în aplicare (UE) nr. 700/2014 al Comisiei din 24 iunie 2014 de modificare a Regulamentului de punere în aplicare (UE) nr. 686/2012 în ceea ce privește statul membru raportor pentru substanța activă dimetomorf  Text cu relevanță pentru SEE

text:
               25.6.2014

               RO

               Jurnalul Oficial al Uniunii Europene

               L 184/8

         REGULAMENTUL DE PUNERE ÎN APLICARE (UE) NR. 700/2014 AL COMISIEI
   din 24 iunie 2014
   de modificare a Regulamentului de punere în aplicare (UE) nr. 686/2012 în ceea ce privește statul membru raportor pentru substanța activă dimetomorf
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 19,
   întrucât:

               (1)

               Regulamentul de punere în aplicare (UE) nr. 686/2012 al Comisiei (2) le atribuie statelor membre sarcina evaluării în vederea procedurilor de reînnoire, desemnând pentru fiecare substanță activă un raportor și un coraportor pentru substanțele active a căror autorizare expiră până la 31 decembrie 2018. La cererea solicitantului și cu acordul statelor membre în cauză, se consideră necesară modificarea statului membru raportor pentru dimetomorf, respectând echilibrul în ceea ce privește distribuția responsabilităților și a activităților între statele membre. Evaluarea în sensul procedurilor de reînnoire pentru dimetomorf ar trebui, de acum înainte, să fie în sarcina Țărilor de Jos.

               (2)

               Prin urmare, Regulamentul de punere în aplicare (UE) nr. 686/2012 ar trebui modificat în consecință.

               (3)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   În anexa la Regulamentul de punere în aplicare (UE) nr. 686/2012, rândul privind substanța activă dimetomorf se înlocuiește cu următorul text:

                  „Dimetomorf

                  NL

                  DE”

   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 iunie 2014.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  Regulamentul de punere în aplicare (UE) nr. 686/2012 al Comisiei din 26 iulie 2012 de alocare către statele membre, în sensul procedurii de reînnoire, a evaluării substanțelor active a căror autorizare expiră până la 31 decembrie 2018 cel târziu (JO L 200, 27.7.2012, p. 5).


title: Regulamentul de punere în aplicare (UE) 2015/517 al Comisiei din 26 martie 2015 de modificare a Regulamentului (CE) nr. 595/2004 de stabilire a normelor de aplicare a Regulamentului (CE) nr. 1788/2003 al Consiliului de stabilire a unei prelevări în sectorul laptelui și al produselor lactate

text:
               27.3.2015

               RO

               Jurnalul Oficial al Uniunii Europene

               L 82/73

         REGULAMENTUL DE PUNERE ÎN APLICARE (UE) 2015/517 AL COMISIEI
   din 26 martie 2015
   de modificare a Regulamentului (CE) nr. 595/2004 de stabilire a normelor de aplicare a Regulamentului (CE) nr. 1788/2003 al Consiliului de stabilire a unei prelevări în sectorul laptelui și al produselor lactate
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 81 alineatul (1) și articolul 83 alineatul (4), coroborate cu articolul 4,
   întrucât:

               (1)

               Regulamentul (UE) nr. 1308/2013 al Parlamentului European și al Consiliului (2) a abrogat și a înlocuit Regulamentul (CE) nr. 1234/2007 începând cu 1 ianuarie 2014. Totuși, articolul 230 alineatul (1) litera (a) din Regulamentul (UE) nr. 1308/2013 prevede că, în ceea ce privește sistemul de limitare a producției de lapte, partea II titlul I capitolul III secțiunea III din Regulamentul (CE) nr. 1234/2007, precum și articolul 55 și articolul 85 din acest regulament și anexele IX și X la acesta continuă să se aplice până la 31 martie 2015.

               (2)

               Ținând cont de prețurile scăzute la lapte și de dificultățile financiare din sectorul laptelui, este oportun să se reducă sarcina financiară a producătorilor care trebuie să plătească o prelevare pe excedent aferentă cotei de lapte pentru anul 2014/2015, astfel cum se menționează la articolul 15 alineatul (1) din Regulamentul (CE) nr. 595/2004 al Comisiei (3). Prin urmare, este oportun să se permită statelor membre să decidă, ținând seama de diferitele circumstanțe naționale, să colecteze suma datorată în conformitate cu un sistem de plăți eșalonate. Cu toate acestea, sistemele de plăți eșalonate aplicate fără dobândă ar putea să reprezinte un ajutor de stat în sensul articolului 107 alineatul (1) din tratat, cu excepția cazului în care tranșele amânate respectă condițiile stabilite în Regulamentul (UE) nr. 1408/2013 al Comisiei (4).

               (3)

               Atunci când se aplică sisteme de plăți eșalonate, termenele limită pentru controale și notificări ar trebui adaptate în consecință, în scopul de a garanta că notificările și controalele finale acoperă plățile amânate. Ar trebui să se solicite statelor membre să prezinte informații referitoare la numărul de beneficiari ai sistemului de plăți eșalonate și la suma nerecuperată de la aceștia în fiecare an de aplicare a sistemului de plăți eșalonate. Până la 30 noiembrie 2015, aceste informații ar trebui să fie disponibile în coloana (d) din tabelul care figurează în partea 2 a raportului instituit în anexa IIa la Regulamentul (CE) nr. 595/2004. Până la 30 noiembrie 2016 și 30 noiembrie 2017, aceste informații ar trebui să fie introduse în coloana (i) a tabelului respectiv, cu mențiunea „sistem de plăți eșalonate”.

               (4)

               Prin urmare, Regulamentul (CE) nr. 595/2004 ar trebui modificat în consecință.

               (5)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 595/2004 se modifică după cum urmează:

               1.

               La articolul 15, alineatul (1) se înlocuiește cu următorul text:
               „(1)   În fiecare an, înainte de 1 octombrie, cumpărătorii și, în cazul vânzărilor directe, producătorii care trebuie să achite prelevarea plătesc autorității competente suma datorată în conformitate cu normele stabilite de statul membru, cumpărătorii fiind responsabili cu colectarea prelevării pe excedent aplicate livrărilor, datorată de producători în temeiul articolului 79 din Regulamentul (CE) nr. 1234/2007, în conformitate cu articolul 81 alineatul (1) din respectivul regulament.
               Fără a aduce atingere aplicării articolelor 107-109 din Tratatul privind funcționarea Uniunii Europene, statele membre pot decide ca plata sumei datorate pentru perioada de 12 luni care începe la 1 aprilie 2014 să aibă loc în trei tranșe anuale, fără dobândă.
               Prima plată anuală, reprezentând cel puțin 1/3 din suma totală datorată, se realizează până la 30 septembrie 2015. Până la 30 septembrie 2016, trebuie să se plătească cel puțin 2/3 din suma totală datorată. Suma totală se achită până la 30 septembrie 2017.
               Statele membre se asigură că producătorii sunt beneficiarii unui astfel de sistem de plăți eșalonate.”

               2.

               La articolul 19 alineatul (3), după al doilea paragraf se introduce următorul paragraf:
               „Prin derogare de la al doilea paragraf, statele membre care aplică sistemul de plăți eșalonate prevăzut la articolul 15 alineatul (1) trebuie să completeze raportul de control cel târziu în termen de 42 de luni de la expirarea perioadei de 12 luni în cauză.”

               3.

               La articolul 27 se adaugă următorul alineat (7):
               „(7)   Statele membre care aplică sistemul de plăți eșalonate prevăzut la articolul 15 alineatul (1) notifică Comisiei, până la 30 noiembrie 2016 și 30 noiembrie 2017, numărul de beneficiari ai sistemului și suma care nu a fost încă recuperată de la aceștia în legătură cu fiecare plată anuală, prin menționarea acestora în coloana (i) din tabelul care figurează în partea 2 a raportului instituit în anexa IIa, utilizând mențiunea «sistem de plăți eșalonate».”

         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 martie 2015.

            Pentru Comisie

            Președintele

         Jean-Claude JUNCKER

      (1)  JO L 299, 16.11.2007, p. 1.

      (2)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).

      (3)  Regulamentul (CE) nr. 595/2004 al Comisiei din 30 martie 2004 de stabilire a normelor de aplicare a Regulamentului (CE) nr. 1788/2003 al Consiliului de stabilire a unei prelevări în sectorul laptelui și al produselor lactate (JO L 94, 31.3.2004, p. 22).

      (4)  Regulamentul (UE) nr. 1408/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis în sectorul agricol (JO L 352, 24.12.2013, p. 9).


title: Regulamentul de punere în aplicare (UE) 2017/1236 al Comisiei din 7 iulie 2017 de stabilire a ratei de ajustare a plăților directe în temeiul Regulamentului (UE) nr. 1306/2013 al Parlamentului European și al Consiliului pentru anul calendaristic 2017

text:
               8.7.2017

               RO

               Jurnalul Oficial al Uniunii Europene

               L 177/34

         REGULAMENTUL DE PUNERE ÎN APLICARE (UE) 2017/1236 AL COMISIEI
   din 7 iulie 2017
   de stabilire a ratei de ajustare a plăților directe în temeiul Regulamentului (UE) nr. 1306/2013 al Parlamentului European și al Consiliului pentru anul calendaristic 2017
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 26 alineatul (3),
   după consultarea Comitetului pentru fondurile agricole,
   întrucât:

               (1)

               În temeiul articolului 25 din Regulamentul (UE) nr. 1306/2013, trebuie să se stabilească o rezervă menită să ofere sprijin suplimentar sectorului agricol în cazul unor crize majore care afectează producția sau distribuția agricolă prin aplicarea, la începutul fiecărui an, a unei reduceri la plățile directe cu ajutorul mecanismului de disciplină financiară menționat la articolul 26 din regulamentul respectiv.

               (2)

               Articolul 26 alineatul (1) din Regulamentul (UE) nr. 1306/2013 prevede că, pentru a se asigura respectarea plafoanelor anuale stabilite prin Regulamentul (UE, Euratom) nr. 1311/2013 al Consiliului (2) pentru finanțarea cheltuielilor de piață și a plăților directe, trebuie stabilită o rată de ajustare a plăților directe atunci când previziunile privind finanțarea măsurilor finanțate în cadrul subplafonului în cauză pentru un anumit exercițiu financiar arată că plafoanele anuale aplicabile vor fi depășite.

               (3)

               Rezerva pentru situațiile de criză în sectorul agricol, inclusă în proiectul de buget al Comisiei pentru 2018, este de 459,5 milioane EUR în prețuri curente. Pentru a acoperi respectiva sumă, mecanismul de disciplină financiară trebuie să se aplice plăților directe din cadrul schemelor de sprijin menționate în anexa I la Regulamentul (UE) nr. 1307/2013 al Parlamentului European și al Consiliului (3) pentru anul calendaristic 2017.

               (4)

               Previziunile pentru plățile directe și cheltuielile legate de piață stabilite în proiectul de buget al Comisiei pentru anul 2018 arată că nu este necesară nicio măsură suplimentară de disciplină financiară.

               (5)

               Acționând în conformitate cu articolul 26 alineatul (2) din Regulamentul (UE) nr. 1306/2013, Comisia a adoptat, la 30 martie 2017, o propunere de regulament al Parlamentului European și al Consiliului de stabilire a ratei de ajustare prevăzute în Regulamentul (UE) nr. 1306/2013 pentru plățile directe în ceea ce privește anul calendaristic 2017 (4).

               (6)

               Parlamentul European și Consiliul nu au stabilit respectiva rată de ajustare până la 30 iunie 2017. Prin urmare, în conformitate cu articolul 26 alineatul (3) din Regulamentul (UE) nr. 1306/2013, Comisia trebuie să stabilească rata de ajustare printr-un act de punere în aplicare și să informeze de îndată Parlamentul European și Consiliul în acest sens.

               (7)

               În conformitate cu articolul 26 alineatul (4) din Regulamentul (UE) nr. 1306/2013, Comisia poate adapta rata de ajustare până la 1 decembrie 2017, pe baza noilor informații pe care le deține. În cazul disponibilității unor noi informații, Comisia va ține seama de acestea și va adopta un regulament de punere în aplicare care să adapteze rata de ajustare până la 1 decembrie 2017, în contextul scrisorii rectificative la proiectul de buget pentru 2018.

               (8)

               Ca regulă generală, fermierii care depun o cerere de ajutor pentru plăți directe în ceea ce privește un an calendaristic (N) primesc sumele aferente într-o anumită perioadă de plată din exercițiul financiar (N+1). Totuși, statele membre au posibilitatea de a efectua cu întârziere plățile către fermieri, după respectiva perioadă de plată, în anumite limite. Astfel de plăți întârziate se pot efectua într-un exercițiu financiar ulterior. Atunci când disciplina financiară este aplicată pentru un anumit an calendaristic, rata de ajustare nu ar trebui să se aplice plăților pentru care cererile de ajutor au fost depuse în alți ani calendaristici decât cel pentru care se aplică disciplina financiară. Prin urmare, pentru a se garanta tratamentul egal al fermierilor, este adecvat să se prevadă că rata de ajustare se aplică numai plăților pentru care s-au depus cereri de ajutor în anul calendaristic pentru care se aplică disciplina financiară, indiferent de momentul în care sunt efectuate plățile către fermieri.

               (9)

               Articolul 8 alineatul (1) din Regulamentul (UE) nr. 1307/2013 prevede că rata de ajustare aplicată plăților directe stabilită în conformitate cu articolul 26 din Regulamentul (UE) nr. 1306/2013 se aplică numai plăților directe care depășesc 2 000 EUR și care urmează să fie acordate fermierilor în anul calendaristic corespunzător. În plus, articolul 8 alineatul (2) din Regulamentul (UE) nr. 1307/2013 prevede că, în urma introducerii progresive a plăților directe, rata de ajustare se aplică Croației numai de la 1 ianuarie 2022. Prin urmare, rata de ajustare care urmează să fie stabilită prin prezentul regulament ar trebui să nu se aplice plăților acordate fermierilor din respectivul stat membru,

         ADOPTĂ PREZENTUL REGULAMENT:
   Articolul 1
   (1)   În scopul stabilirii ratei de ajustare în conformitate cu articolele 25 și 26 din Regulamentul (UE) nr. 1306/2013 și în conformitate cu articolul 8 alineatul (1) din Regulamentul (UE) nr. 1307/2013, cuantumurile plăților directe care urmează să fie acordate fermierilor în cadrul schemelor de sprijin menționate în anexa I la Regulamentul (UE) nr. 1307/2013 și care depășesc 2 000 EUR pentru o cerere de ajutor depusă pentru anul calendaristic 2017 se reduc cu o rată de ajustare de 1,388149 %.
   (2)   Reducerea prevăzută la alineatul (1) nu se aplică în Croația.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 iulie 2017.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 549.

      (2)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

      (3)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).

      (4)  COM(2017) 150.


title: Regulamentul de punere în aplicare (UE) 2017/930 al Comisiei din 31 mai 2017 privind autorizarea unui preparat de tulpină a microorganismului DSM 11798 din familia Coriobacteriaceae ca aditiv pentru hrana tuturor speciilor aviare și de modificare a Regulamentului de punere în aplicare (UE) nr. 1016/2013 (Text cu relevanță pentru SEE. )

text:
                  1.6.2017

                  RO

                  Jurnalul Oficial al Uniunii Europene

                  L 141/6

            REGULAMENTUL DE PUNERE ÎN APLICARE (UE) 2017/930 AL COMISIEI
      din 31 mai 2017
      privind autorizarea unui preparat de tulpină a microorganismului DSM 11798 din familia Coriobacteriaceae ca aditiv pentru hrana tuturor speciilor aviare și de modificare a Regulamentului de punere în aplicare (UE) nr. 1016/2013
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2) și articolul 13 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor și stabilește motivele și procedurile de acordare a unei astfel de autorizații.

                  (2)

                  În conformitate cu articolul 7 din Regulamentul (CE) nr. 1831/2003, a fost depusă o cerere pentru o nouă utilizare a unui preparat de tulpină a microorganismului DSM 11798 din familia Coriobacteriaceae și pentru o modificare a termenilor autorizației actuale în cazul porcinelor acordate prin Regulamentul de punere în aplicare (UE) nr. 1016/2013 al Comisiei (2). Cererea respectivă a fost însoțită de informațiile și de documentele necesare în sensul articolului 7 alineatul (3) din Regulamentul (CE) nr. 1831/2003, precum și de datele relevante în sprijinul cererii de modificare.

                  (3)

                  Cererea vizează autorizarea unei noi utilizări a preparatului de tulpină a microorganismului DSM 11798 din familia Coriobacteriaceae ca aditiv pentru hrana tuturor speciilor aviare, urmând a fi clasificat în categoria „aditivi tehnologici”, și modificarea termenilor autorizației actuale în cazul porcinelor, în vederea extinderii utilizării la toate micotoxinele tricotecene.

                  (4)

                  În avizul său din 7 decembrie 2016 (3), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul de tulpină a microorganismului DSM 11798 din familia Coriobacteriaceae nu are efecte adverse asupra sănătății animalelor, a sănătății umane sau asupra mediului. Autoritatea a recunoscut că preparatul de tulpină a microorganismului DSM 11798 din familia Coriobacteriaceae are capacitatea de a reduce deoxinivalenolul (DON) din furajele contaminate. Ea a concluzionat că preparatul are capacitatea de a reduce grupul epoxidic-12,13 în mai multe tricotecene reprezentative și în alte micotoxine de același tip structural, indiferent de specia sau categoria de animale care primește furaje contaminate. Autoritatea nu consideră necesară prevederea unor cerințe specifice de monitorizare ulterioară introducerii pe piață. Ea a verificat, de asemenea, raportul privind metoda de analiză a aditivului în hrana pentru animale transmis de laboratorul de referință înființat prin Regulamentul (CE) nr. 1831/2003.

                  (5)

                  Pentru a permite utilizarea aditivului cu alte tricotecene, este necesar să se modifice Regulamentul de punere în aplicare (UE) nr. 1016/2013.

                  (6)

                  Evaluarea preparatului de tulpină a microorganismului DSM 11798 din familia Coriobacteriaceae indică faptul că sunt îndeplinite condițiile de autorizare prevăzute la articolu 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum se specifică în anexa la prezentul regulament.

                  (7)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Autorizare
      Preparatul menționat în anexa I, aparținând categoriei „aditivi tehnologici” și grupului funcțional „substanțe pentru reducerea contaminării furajelor cu micotoxine”, este autorizat ca aditiv pentru hrana animalelor, în condițiile prevăzute în anexa respectivă.
      Articolul 2
      Modificări ale Regulamentului de punere în aplicare (UE) 1016/2013
      Anexa la Regulamentul de punere în aplicare (UE) nr. 1016/2013 se înlocuiește cu anexa II la prezentul regulament.
      Articolul 3
      Intrare în vigoare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 31 mai 2017.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  Regulamentul de punere în aplicare (UE) nr. 1016/2013 al Comisiei din 23 octombrie 2013 privind autorizarea unui preparat de tulpină a microorganismului DSM 11798 din familia Coriobacteriaceae ca aditiv pentru hrana porcilor (JO L 282, 24.10.2013, p. 36).

         (3)  EFSA Journal 2017;15(1):4676.

         ANEXA I

                     Numărul de identificare al aditivului

                     Numele titularului autorizației

                     Aditivul

                     Compoziția, formula chimică, descrierea, metoda de analiză

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     CFU/kg de furaj complet cu un conținut de umiditate de 12 %

                        Categoria aditivi tehnologici. Grupul funcțional: substanțe pentru reducerea contaminării furajelor cu micotoxine: tricotecene

                     1m01

                     —

                     Tulpina microorganismului DSM 11798 din familia Coriobacteriaceae

                        Compoziția aditivului

                     Preparat de tulpină a microorganismului DSM 11798 din familia Coriobacteriaceae conținând minimum 5 × 109 CFU/g de aditiv.
                     Stare solidă

                        Caracterizarea substanței active

                     Celule viabile de: tulpină a microorganismului DSM 11798 din familia Coriobacteriaceae

                        Metoda de analiză
                         (1)

                     Numărarea tulpinilor microorganismului DSM 11798 din familia Coriobacteriaceae: metoda turnării pe placă folosind agar VM completat cu Oxyrase.
                     Identificarea tulpinii microorganismului DSM 11798 din familia Coriobacteriaceae: electroforeză în gel în câmp pulsatil (PFGE).

                     Toate speciile aviare

                     —

                     1,7 × 108

                     —

                                 1.

                                 A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                 2.

                                 Utilizarea aditivului este permisă în furajele care respectă legislația Uniunii Europene privind substanțele nedorite din furaje.

                                 3.

                                 Este permisă utilizarea în furajele care conțin următoarele coccidiostatice autorizate: narazin/nicarbazin, salinomicin sodiu, monensin sodiu, clorhidrat de robenidină, diclazuril, narasin sau nicarbazin.

                                 4.

                                 Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea acestora. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile se utilizează cu echipamente de protecție individuală, inclusiv cu echipamente de protecție respiratorie.

                     21 iunie 2027

            (1)  Detaliile metodelor de analiză pot fi consultate la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports

         ANEXA II
         „
               ANEXĂ

                           Numărul de identificare al aditivului

                           Numele titularului autorizației

                           Aditivul

                           Compoziția, formula chimică, descrierea, metoda de analiză

                           Specia sau categoria de animale

                           Vârsta maximă

                           Conținutul minim

                           Conținutul maxim

                           Alte dispoziții

                           Sfârșitul perioadei de autorizare

                           CFU/kg de furaj complet cu un conținut de umiditate de 12 %

                              Categoria aditivi tehnologici. Grupul funcțional: substanțe pentru reducerea contaminării furajelor cu micotoxine: tricotecene

                           1m01

                           —

                           Tulpina microorganismului DSM 11798 din familia Coriobacteriaceae

                              Compoziția aditivului

                           Preparat de tulpină a microorganismului DSM 11798 din familia Coriobacteriaceae conținând minimum 5 × 109 CFU/g de aditiv.
                           Stare solidă

                              Caracterizarea substanței active

                           Celule viabile de: tulpină a microorganismului DSM 11798 din familia Coriobacteriaceae

                              Metoda de analiză
                               (1)

                           Numărarea tulpinilor microorganismului DSM 11798 din familia Coriobacteriaceae: metoda turnării pe placă folosind agar VM completat cu Oxyrase.
                           Identificarea tulpinii microorganismului DSM 11798 din familia Coriobacteriaceae: electroforeză în gel în câmp pulsatil (PFGE).

                           Porcine

                           —

                           1,7 × 108

                           —

                                       1.

                                       A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                       2.

                                       Utilizarea aditivului este permisă în furajele care respectă legislația Uniunii Europene privind substanțele nedorite din furaje.

                                       3.

                                       Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea acestora. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile se utilizează cu echipamente de protecție individuală, inclusiv cu echipamente de protecție respiratorie.

                           13 noiembrie 2023

                     ”

            (1)  Detaliile metodelor de analiză pot fi consultate la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) nr. 417/2014 al Comisiei din 23 aprilie 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               24.4.2014

               RO

               Jurnalul Oficial al Uniunii Europene

               L 121/56

         REGULAMENTUL DE PUNERE ÎN APLICARE (UE) NR. 417/2014 AL COMISIEI
   din 23 aprilie 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 aprilie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  59,7

                  MK

                  105,0

                  TR

                  95,2

                  ZZ

                  86,6

                  0707 00 05

                  AL

                  65,0

                  MA

                  44,0

                  MK

                  59,4

                  TR

                  124,2

                  ZZ

                  73,2

                  0709 93 10

                  MA

                  33,9

                  TR

                  83,0

                  ZZ

                  58,5

                  0805 10 20

                  EG

                  52,8

                  IL

                  68,4

                  MA

                  46,6

                  TN

                  50,0

                  TR

                  48,7

                  ZZ

                  53,3

                  0805 50 10

                  MA

                  35,6

                  TR

                  74,3

                  ZZ

                  55,0

                  0808 10 80

                  AR

                  98,2

                  BR

                  82,6

                  CL

                  101,8

                  CN

                  98,5

                  MK

                  25,2

                  NZ

                  142,5

                  US

                  189,1

                  ZA

                  120,6

                  ZZ

                  107,3

                  0808 30 90

                  AR

                  97,8

                  CL

                  160,8

                  ZA

                  108,2

                  ZZ

                  122,3

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2017/854 al Comisiei din 18 mai 2017 de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea [Darnibole (DOP)]

text:
               19.5.2017

               RO

               Jurnalul Oficial al Uniunii Europene

               L 128/9

         REGULAMENTUL DE PUNERE ÎN APLICARE (UE) 2017/854 AL COMISIEI
   din 18 mai 2017
   de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea [Darnibole (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
   întrucât:

               (1)

               În conformitate cu articolul 97 alineatele (2) și (3) din Regulamentul (UE) nr. 1308/2013, cererea de înregistrare a denumirii „Darnibole”, depusă de Regatul Unit, a fost examinată de Comisie și publicată ulterior în Jurnalul Oficial al Uniunii Europene
                   (2).

               (2)

               Comisiei nu i s-a comunicat nicio declarație de opoziție în temeiul articolului 98 din Regulamentul (UE) nr. 1308/2013.

               (3)

               În conformitate cu articolul 99 din Regulamentul (UE) nr. 1308/2013, denumirea „Darnibole” ar trebui protejată și înscrisă în registrul menționat la articolul 104 din respectivul regulament.

               (4)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Se protejează denumirea „Darnibole” (DOP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 mai 2017.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO C 457, 8.12.2016, p. 3.


title: Regulamentul de punere în aplicare (UE) 2015/1152 al Comisiei din 14 iulie 2015 privind autorizarea extractelor de tocoferol din uleiuri vegetale, a extractelor bogate în tocoferol din uleiuri vegetale (bogate în delta-tocoferol) și a alfa-tocoferolului ca aditivi furajeri pentru hrana tuturor speciilor de animale (Text cu relevanță pentru SEE)

text:
               15.7.2015

               RO

               Jurnalul Oficial al Uniunii Europene

               L 187/5

         REGULAMENTUL DE PUNERE ÎN APLICARE (UE) 2015/1152 AL COMISIEI
   din 14 iulie 2015
   privind autorizarea extractelor de tocoferol din uleiuri vegetale, a extractelor bogate în tocoferol din uleiuri vegetale (bogate în delta-tocoferol) și a alfa-tocoferolului ca aditivi furajeri pentru hrana tuturor speciilor de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii destinați hranei animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

               (2)

               Extractele de tocoferol din uleiuri vegetale, extractele bogate în tocoferol din uleiuri vegetale (bogate în delta-tocoferol) și alfa-tocoferolul au fost autorizate fără limită de timp, în conformitate cu Directiva 70/524/CEE, ca aditivi furajeri pentru hrana tuturor speciilor de animale. Produsele respective au fost înscrise, ulterior, în Registrul aditivilor pentru hrana animalelor ca produse existente, în conformitate cu articolul 10 alineatul (1) din Regulamentul (CE) nr. 1831/2003.

               (3)

               În conformitate cu articolul 10 alineatul (2) coroborat cu articolul 7 din Regulamentul (CE) nr. 1831/2003, s-au depus două cereri pentru reevaluarea extractelor de tocoferol din uleiuri vegetale, a extractelor bogate în tocoferol din uleiuri vegetale (bogate în delta-tocoferol) și a alfa-tocoferolului ca aditivi furajeri, precum și a preparatelor acestora, pentru hrana tuturor speciilor de animale. Solicitanții au cerut ca aditivii în cauză să fie clasificați în categoria „aditivi tehnologici”. Cererile respective au fost însoțite de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

               (4)

               Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 12 iunie 2012 (3) că, în condițiile de utilizare propuse, în hrana pentru animale, extractele de tocoferol din uleiuri vegetale, extractele bogate în tocoferol din uleiuri vegetale (bogate în delta-tocoferol) și alfa-tocoferolul nu au efecte adverse asupra sănătății animale, a sănătății umane sau asupra mediului. Autoritatea a concluzionat, de asemenea, că acești aditivi sunt eficace ca antioxidanți și că nu vor crea probleme de siguranță pentru utilizatori. Autoritatea nu consideră că sunt necesare cerințe specifice pentru monitorizarea ulterioară introducerii pe piață. Ea a verificat, de asemenea, raportul privind metoda de analiză a aditivilor în hrana pentru animale, transmis de laboratorul de referință înființat în baza Regulamentului (CE) nr. 1831/2003.

               (5)

               Evaluarea extractelor de tocoferol de origine naturală, a extractelor bogate în tocoferol de origine naturală (bogate în delta-tocoferol) și a alfa-tocoferolului indică faptul că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestor substanțe ar trebui să fie autorizată, conform dispozițiilor din anexa la prezentul regulament.

               (6)

               Deoarece niciun motiv de siguranță nu impune aplicarea imediată a modificărilor condițiilor de autorizare, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

               (7)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Substanțele specificate în anexă, aparținând categoriei „aditivi tehnologici” și grupei funcționale „antioxidanți”, sunt autorizate ca aditivi pentru hrana animalelor în condițiile prezentate în anexa respectivă.
   Articolul 2
   (1)   Substanțele menționate în anexă și preamestecurile care conțin substanțele respective, care sunt produse și etichetate înainte de 4 februarie 2016, în conformitate cu normele aplicabile înainte de 4 august 2015, pot să fie, în continuare, introduse pe piață și utilizate până la epuizarea stocurilor existente.
   (2)   Furajele combinate și materiile prime furajere care conțin substanțele menționate în anexă și care sunt produse și etichetate înainte de 4 august 2016, în conformitate cu normele aplicabile înainte de 4 august 2015, pot să fie, în continuare, introduse pe piață și utilizate până la epuizarea stocurilor existente dacă sunt destinate animalelor de la care se obțin produse alimentare.
   (3)   Furajele combinate și materiile prime furajere care conțin substanțele menționate în anexă și care sunt produse și etichetate înainte de 4 august 2017, în conformitate cu normele aplicabile înainte de 4 august 2015, pot să fie, în continuare, introduse pe piață și utilizate până la epuizarea stocurilor existente dacă sunt destinate animalelor de la care nu se obțin produse alimentare.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 iulie 2015.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).

      (3)  EFSA Journal 2012;10(7):2783; EFSA Journal 2012;10(7):2784.

      ANEXĂ

                  Numărul de identificare al aditivului

                  Numele titularului autorizației

                  Aditiv

                  Compoziție, formulă chimică, descriere, metodă analitică

                  Specie sau categorie de animale

                  Vârstă maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  mg de substanță activă/kg de furaj complet cu un conținut de umiditate de 12 %

                     Categorie: aditivi tehnologici. Grupa funcțională: antioxidanți

                  1b306(i)

                  —

                  Extracte de tocoferol din uleiuri vegetale

                     Compoziția aditivului

                  Alfa-, beta-, gama- și delta-tocoferol.

                     Caracterizarea substanței active

                  Alfa-, beta-, gama- și delta-tocoferol:

                              —

                              C29H50O20

                              —

                              C28H48O2

                              —

                              C28H48O2

                              —

                              C27H46O2

                        Nr. CAS:

                              —

                              59-02-9

                              —

                              490-23-3

                              —

                              54-28-4

                              —

                              119-13-1

                        Extracte de tocoferol de origine naturală, sub formă de lichid uleios, obținute prin extragere din uleiuri vegetale.
                  Criterii de puritate: total tocoferoli minimum 30 %.

                     Metoda de analiză
                      (1)

                  Pentru determinarea formelor de tocoferoli (alfa-, beta-, gama- și delta-tocoferol) din aditivul furajer: gaz-cromatografie cuplată cu detecție cu ionizare în flacără, GC/FID (AOAC 988.14).
                  Pentru determinarea formelor de tocoferoli (alfa-, beta-, gama- și delta-tocoferol) din preamestecuri și din hrana animalelor: cromatografie lichidă de înaltă performanță cuplată cu detecția ultravioletă sau detectarea cu fluorescență, HPLC/UV sau FLD [Regulamentul (CE) nr. 152/2009 al Comisiei (2), anexa IV, metoda B].

                  Toate speciile de animale

                  —

                  —

                  —

                              1.

                              Extractele de tocoferol din uleiuri vegetale pot fi introduse pe piață și utilizate ca aditiv care constă într-un preparat.

                              2.

                              În instrucțiunile de utilizare a aditivului se precizează condițiile de depozitare și de stabilitate, iar pentru preamestecuri se precizează condițiile de depozitare.

                  4 august 2025

                  1b306(ii)

                  —

                  Extrase bogate în tocoferol din uleiuri vegetale (bogate în delta-tocoferol)

                     Compoziția aditivului

                  Alfa-, beta-, gama- și delta- tocoferol.

                     Caracterizarea substanței active

                  Alfa-, beta-, gama- și delta-tocoferol:
                  Formula chimică:

                              —

                              C29H50O2

                              —

                              C28H48O2

                              —

                              C28H48O2

                              —

                              C27H46O2

                        Nr. CAS:

                              —

                              59-02-9

                              —

                              490-23-3

                              —

                              54-28-4

                              —

                              119-13-1

                        Extracte bogate în tocoferol de origine naturală (bogate în delta-tocoferol), sub formă de lichid uleios, obținute prin extragere din uleiuri vegetale.
                  Criterii de puritate: total tocoferoli minimum 80 %, cu delta-tocoferol minimum 70 %.

                     Metode de analiză
                      (1)

                  Pentru determinarea formelor de tocoferoli (alfa-, beta-, gama- și delta-tocoferol) din aditivul furajer: gaz-cromatografie cuplată cu detecție cu ionizare în flacără, GC/FID (AOAC 988.14).
                  Pentru determinarea formelor de tocoferoli (alfa-, beta-, gama- și delta-tocoferol) din preamestecuri și din hrana animalelor: cromatografie lichidă de înaltă performanță cuplată cu detecția ultravioletă sau detectarea cu fluorescență, HPLC/UV sau FLD [Regulamentul (CE) nr. 152/2009, anexa IV, metoda B].

                  Toate speciile de animale

                  —

                  —

                  —

                              1.

                              Extractele bogate în tocoferol din uleiuri vegetale (bogate în delta-tocoferol) pot fi introduse pe piață și utilizate ca aditiv care constă într-un preparat.

                              2.

                              În instrucțiunile de utilizare a aditivului se precizează condițiile de stabilitate și de depozitare, iar pentru preamestecuri se precizează condițiile de depozitare.

                  4 august 2025

                  1b307

                  —

                  Alfa-tocoferol

                     Compoziția aditivului

                  Alfa-tocoferol

                     Caracterizarea substanței active

                  All-rac-α-tocoferol.
                  C29H50O2

                  Nr. CAS: 10191-41-0
                  Alfa-tocoferol, sub formă de lichid uleios, obținut prin sinteză chimică. Criterii de puritate: minimum 96 %.

                     Metode de analiză
                      (1)

                  Pentru determinarea all-rac-α-tocoferolului în aditivul furajer: gaz-cromatografie cuplată cu detecție cu ionizare în flacără, GC/FID (Ph. Eur. 7.2-07/2011:0692), incluzând, de asemenea, mai multe teste de identificare.
                  Pentru determinarea all-rac-α-tocoferolului în preamestecuri și în hrana pentru animale: cromatografie lichidă de înaltă performanță cuplată cu detecția ultravioletă sau detectarea cu fluorescență, HPLC/UV sau FLD [Regulamentul (CE) nr. 152/2009, anexa IV, metoda B].

                  Toate speciile sau categoriile animale

                  —

                  —

                  —

                              1.

                              Alfa-tocoferolul poate fi introdus pe piață și utilizat ca aditiv care constă într-un preparat.

                              2.

                              În instrucțiunile de utilizare a aditivului se precizează condițiile de depozitare și de stabilitate, iar pentru preamestecuri se precizează condițiile de depozitare.

                  4 august 2025

         (1)  Detaliile privind metodele de analiză sunt disponibile la următoarea adresă a laboratorului de referință al Uniunii Europene în materie de aditivi pentru hrana animalelor: https://ec.europa.eu/jrc/en/eurl/feed-additives/evaluation-reports

         (2)  Regulamentul (CE) nr. 152/2009 al Comisiei din 27 ianuarie 2009 de stabilire a metodelor de eșantionare și analiză pentru controlul oficial al furajelor (JO L 54, 26.2.2009, p. 1).


title: Regulamentul de punere în aplicare (UE) 2015/361 al Comisiei din 5 martie 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               6.3.2015

               RO

               Jurnalul Oficial al Uniunii Europene

               L 62/20

         REGULAMENTUL DE PUNERE ÎN APLICARE (UE) 2015/361 AL COMISIEI
   din 5 martie 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 martie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  EG

                  104,1

                  MA

                  84,2

                  TR

                  98,5

                  ZZ

                  95,6

                  0707 00 05

                  JO

                  253,9

                  TR

                  186,5

                  ZZ

                  220,2

                  0709 93 10

                  MA

                  93,4

                  TR

                  189,9

                  ZZ

                  141,7

                  0805 10 20

                  EG

                  47,6

                  IL

                  75,4

                  MA

                  70,9

                  TN

                  64,3

                  TR

                  70,7

                  ZZ

                  65,8

                  0805 50 10

                  TR

                  61,6

                  ZZ

                  61,6

                  0808 10 80

                  BR

                  69,1

                  CA

                  85,3

                  CL

                  94,8

                  MK

                  24,7

                  US

                  170,6

                  ZZ

                  88,9

                  0808 30 90

                  AR

                  117,6

                  CL

                  135,4

                  CN

                  79,8

                  US

                  122,7

                  ZA

                  110,5

                  ZZ

                  113,2

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 412/2014 al Comisiei din 23 aprilie 2014 privind deschiderea și modul de gestionare a contingentelor tarifare de import ale Uniunii pentru ouăle, produsele din ouă și albuminele originare din Ucraina

text:
               24.4.2014

               RO

               Jurnalul Oficial al Uniunii Europene

               L 121/32

         REGULAMENTUL DE PUNERE ÎN APLICARE (UE) NR. 412/2014 AL COMISIEI
   din 23 aprilie 2014
   privind deschiderea și modul de gestionare a contingentelor tarifare de import ale Uniunii pentru ouăle, produsele din ouă și albuminele originare din Ucraina
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 literele (a), (c) și (d),
   întrucât:

               (1)

               Regulamentul (UE) nr. 374/2014 al Parlamentului European și al Consiliului (2) prevede regimuri preferențiale pentru 2014 în ceea ce privește taxele vamale pentru importurile de anumite produse originare din Ucraina. În conformitate cu articolul 3 din regulamentul menționat, produsele agricole enumerate în anexa III la regulament trebuie admise la import în Uniune, în limitele contingentelor tarifare, în conformitate cu anexa respectivă. Contingentele tarifare prevăzute în anexa III la Regulamentul (UE) nr. 374/2014 sunt gestionate de Comisie conform articolului 184 alineatul (2) litera (b) din Regulamentul (UE) nr. 1308/2013.

               (2)

               Respectivele contingente tarifare de import ar trebui gestionate prin intermediul licențelor de import. În acest scop, ar trebui să se aplice Regulamentul (CE) nr. 1301/2006 al Comisiei (3), fără a aduce atingere condițiilor suplimentare prevăzute de prezentul regulament.

               (3)

               Regulamentul (CE) nr. 376/2008 al Comisiei (4) ar trebui să se aplice licențelor de import eliberate în conformitate cu prezentul regulament, sub rezerva unor derogări, după caz.

               (4)

               Pentru a asigura o gestionare corespunzătoare a contingentelor tarifare, garanția legată de licențele de import ar trebui constituită în momentul depunerii unei cereri de licență.

               (5)

               Regulamentul de punere în aplicare (UE) nr. 1001/2013 al Comisiei (5) a înlocuit unele coduri NC din anexa I la Regulamentul (CEE) nr. 2658/87 al Consiliului (6) cu noi coduri NC care sunt diferite de cele la care se face trimitere în Regulamentul (UE) nr. 374/2014. Prin urmare, noile coduri NC ar trebui să se reflecte în anexa I la prezentul regulament.

               (6)

               Întrucât contingentele tarifare menționate în anexa III la Regulamentul (UE) nr. 374/2014 sunt deschise numai până la 31 octombrie 2014, prezentul regulament ar trebui să intre în vigoare cât mai curând posibil.

               (7)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Deschiderea și gestionarea contingentelor tarifare
   (1)   Prezentul regulament deschide și gestionează contingentele tarifare de import pentru produsele din sectorul ouălor și albuminei indicate în anexa I.
   (2)   Cantitatea de produse care beneficiază de contingentele menționate la alineatul (1), rata aplicabilă a taxei vamale și numerele de ordine sunt cele stabilite în anexa I.
   (3)   Contingentele tarifare de import menționate la alineatul (1) se gestionează prin utilizarea licențelor de import.
   (4)   Se aplică dispozițiile Regulamentelor (CE) nr. 1301/2006 și (CE) nr. 376/2008, cu excepția cazului în care prezentul regulament prevede dispoziții contrare.
   (5)   În sensul prezentului regulament, conversia greutății produselor din ouă în echivalent ouă în coajă este conformă cu ratele standard ale rentabilității stabilite prin anexa 69 la Regulamentul (CEE) nr. 2454/93 al Comisiei (7).
   (6)   În sensul prezentului regulament, greutatea albuminelor din lapte se transformă în echivalent ouă în coajă în conformitate cu ratele standard ale rentabilității de 7,00 pentru albuminele din lapte uscate (cod NC 3502 20 91) și de 53,00 pentru alte albumine din lapte (cod NC 3502 20 99), folosind principiile de conversie stabilite în anexa 69 la Regulamentul (CEE) nr. 2454/93.
   Articolul 2
   Perioada de aplicare a contingentului tarifar de import
   Contingentele tarifare de import menționate la articolul 1 alineatul (1) sunt deschise până la 31 octombrie 2014.
   Articolul 3
   Cereri de licențe de import și licențe de import
   (1)   Cererile de licențe trebuie să fie depuse cel târziu la ora 13.00, ora Bruxelles-ului, în a 15-a zi calendaristică de la data la care prezentul regulament intră în vigoare.
   (2)   Cererea de licență poate să menționeze un singur număr de ordine. Cererea se poate referi la mai multe produse având coduri NC diferite. În acest caz, toate codurile NC și descrierea acestora sunt înscrise la rubricile 15 și 16 din cererea de licență și din licență. În cazul contingentului tarifar 09.4275 prevăzut în anexa I, cantitatea totală se transformă în echivalent ouă în coajă.
   (3)   Cererile de licență se depun pentru o cantitate minimă de 1 tonă și maximum 10 % din cantitatea disponibilă pentru contingentul respectiv.
   (4)   Cererile de licență și licențele cuprind:

               (a)

               la rubrica 8, numele „Ucraina” drept țară de origine și rubrica „da” marcată cu o cruce;

               (b)

               la rubrica 20, una dintre mențiunile din anexa II.

         (5)   În momentul depunerii unei cereri de licență, se constituie o garanție de 20 EUR/100 kilograme.
   (6)   Nu mai târziu de cea de-a șaptea zi lucrătoare de la încheierea perioadei de depunere a cererilor menționate la alineatul (1), statele membre notifică Comisiei cantitățile totale ale tuturor cererilor exprimate în greutatea în kilograme a echivalentului ouălor în coajă, defalcate în funcție de numărul de ordine.
   (7)   Punerea în liberă circulație a cantităților acordate în cadrul contingentului tarifar de import menționat la articolul 1 alineatul (1) este condiționată de prezentarea unei licențe de import.
   (8)   Licențele de import se eliberează începând cu a șaptea zi și până cel târziu în a douăsprezecea zi lucrătoare care urmează sfârșitului perioadei de notificare menționate la alineatul (6).
   Articolul 4
   Valabilitatea licențelor de import
   (1)   Licențele de import sunt valabile de la data eliberării lor până la 31 octombrie 2014.
   (2)   Fără a aduce atingere articolului 8 alineatul (1) din Regulamentul (CE) nr. 376/2008, transferul drepturilor care decurg din licențe se limitează la cesionarii care îndeplinesc condițiile de eligibilitate definite la articolul 5 din Regulamentul (CE) nr. 1301/2006.
   Articolul 5
   Notificarea Comisiei
   (1)   Prin derogare de la articolul 11 alineatul (1) al doilea paragraf din Regulamentul (CE) nr. 1301/2006, statele membre comunică Comisiei:

               (a)

               până la 14 noiembrie 2014 cel târziu, cantitățile de produse, inclusiv notificările cu mențiunea „zero”, pentru care au fost eliberate licențe de import în cursul perioadei contingentare;

               (b)

               până la 28 februarie 2015 cel târziu, cantitățile de produse, inclusiv notificările cu mențiunea „zero”, care fac obiectul licențelor de import neutilizate sau parțial utilizate și care corespund diferenței dintre cantitățile înscrise pe versoul licențelor de import și cantitățile pentru care au fost eliberate licențele.

         (2)   Nu mai târziu de 28 februarie 2015, statele membre notifică Comisiei cantitățile de produse care au fost puse efectiv în liberă circulație în cursul perioadei de aplicare a contingentului de import stabilite de prezentul regulament.
   (3)   În cazul notificărilor menționate la alineatele (1) și (2), cantitatea este exprimată în greutatea în kilograme a echivalentului ouălor în coajă și defalcată în funcție de numărul de ordine.
   Articolul 6
   Intrare în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 aprilie 2014.

            Pentru Comisie

            Președintele

         José Manuel BARROSO

      (1)  JO L 347, 20.12.2013, p. 671.

      (2)  Regulamentul (UE) nr. 374/2014 al Parlamentului European și al Consiliului din 16 aprilie 2014 privind reducerea sau eliminarea taxelor vamale aplicabile mărfurilor originare din Ucraina (JO L 118, 22.4.2014, p. 1).

      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

      (4)  Regulamentul (CE) nr. 376/2008 al Comisiei din 23 aprilie 2008 de stabilire a normelor comune de aplicare a sistemului de licențe de import și export și de certificate de fixare în avans pentru produsele agricole (JO L 114, 26.4.2008, p. 3).

      (5)  Regulamentul de punere în aplicare (UE) nr. 1001/2013 al Comisiei din 4 octombrie 2013 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (JO L 290, 31.10.2013, p. 1).

      (6)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

      (7)  Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de punere în aplicare a Regulamentului (CEE) nr. 2913/92 al Consiliului de instituire a Codului vamal comunitar (JO L 253, 11.10.1993, p. 1).

      ANEXA I
      Fără a aduce atingere regulilor de interpretare a Nomenclaturii combinate, textul descrierii produselor este considerat ca având numai o valoare orientativă, aplicabilitatea regimului preferențial fiind determinată, în contextul prezentei anexe, de domeniul de aplicare al codurilor NC.

                  Număr de ordine

                  Coduri NC

                  Descriere

                  Cantitate în tone

                  Taxă aplicabilă
                  (EUR/t)

                  09.4275

                  0407 21 00
                  0407 29 10
                  0407 90 10
                  0408 11 80
                  0408 19 81
                  0408 19 89
                  0408 91 80
                  0408 99 80
                  3502 11 90
                  3502 19 90
                  3502 20 91
                  3502 20 99

                  Ouă de păsări, în coajă, proaspete, conservate sau fierte; ouă de păsări, fără coajă, și gălbenușuri de ou, proaspete, uscate, fierte în apă sau în abur, turnate în formă, congelate sau altfel conservate, chiar cu adaos de zahăr sau de alți îndulcitori, proprii alimentației umane; albumine din ouă și albumine din lapte, proprii alimentației umane

                  1 500
                  (exprimate în echivalent ouă în coajă)

                  0

                  09.4276

                  0407 21 00
                  0407 29 10
                  0407 90 10

                  Ouă de păsări, în coajă, proaspete, conservate sau fierte

                  3 000 (exprimate în greutate netă)

                  0

      ANEXA II

         Mențiuni prevăzute la articolul 3 alineatul (4) litera (b)

                  —

                  În limba bulgară: Регламент за изпълнение (ЕC) № 412/2014

                  —

                  În limba spaniolă: Reglamento de Ejecución (UE) no 412/2014

                  —

                  În limba cehă: Prováděcí nařízení (EU) č. 412/2014

                  —

                  În limba daneză: Gennemførelsesforordning (EU) nr. 412/2014

                  —

                  În limba germană: Durchführungsverordnung (EU) Nr. 412/2014

                  —

                  În limba estonă: Rakendusmäärus (EL) nr 412/2014

                  —

                  În limba greacă: Εκτελεστικός κανονισμός (ΕΕ) αριθ. 412/2014

                  —

                  În limba engleză: Implementing Regulation (EU) No 412/2014

                  —

                  În limba franceză: Règlement d'exécution (UE) no 412/2014

                  —

                  În limba croată: Provedbena uredba (EU) br. 412/2014

                  —

                  În limba italiană: Regolamento di esecuzione (UE) n. 412/2014

                  —

                  În limba letonă: Īstenošanas regula (ES) Nr. 412/2014

                  —

                  În limba lituaniană: Įgyvendinimo reglamentas (ES) Nr. 412/2014

                  —

                  În limba maghiară: 412/2014/EU végrehajtási rendelet

                  —

                  În limba malteză: Regolament ta' Implimentazzjoni (UE) Nru 412/2014

                  —

                  În limba neerlandeză: Uitvoeringsverordening (EU) nr. 412/2014

                  —

                  În limba polonă: Rozporządzenie wykonawcze (UE) nr. 412/2014

                  —

                  În limba portugheză: Regulamento de Execução (UE) n.o 412/2014

                  —

                  În limba română: Regulamentul de punere în aplicare (UE) nr. 412/2014

                  —

                  În limba slovacă: Vykonávacie nariadenie (EÚ) č. 412/2014

                  —

                  În limba slovenă: Izvedbena uredba (EU) št. 412/2014

                  —

                  În limba finlandeză: Täytäntöönpanoasetus (EU) N:o 412/2014

                  —

                  În limba suedeză: Genomförandeförordning (EU) nr 412/2014.


title: Regulamentul de punere în aplicare (UE) 2017/966 al Comisiei din 1 iunie 2017 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Connemara Hill Lamb/Uain Sléibhe Chonamara (IGP)]

text:
               9.6.2017

               RO

               Jurnalul Oficial al Uniunii Europene

               L 146/8

         REGULAMENTUL DE PUNERE ÎN APLICARE (UE) 2017/966 AL COMISIEI
   din 1 iunie 2017
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Connemara Hill Lamb/Uain Sléibhe Chonamara (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Irlandei de aprobare a unei modificări a caietului de sarcini al indicației geografice protejate „Connemara Hill Lamb”/„Uain Sléibhe Chonamara”, înregistrată în temeiul Regulamentului (CE) nr. 148/2007 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Connemara Hill Lamb”/„Uain Sléibhe Chonamara” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 iunie 2017.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 148/2007 al Comisiei din 15 februarie 2007 privind înregistrarea anumitor denumiri în Registrul denumirilor de origine protejate și al indicațiilor geografice protejate [Geraardsbergse mattentaart (IGP) – Pataca de Galicia sau Patata de Galicia (IGP) – Poniente de Granada (DOP) – Gata-Hurdes (DOP) – Patatas de Prades sau Patates de Prades (IGP) – Mantequilla de Soria (DOP) – Huile d'olive de Nîmes (DOP) – Huile d'olive de Corse sau Huile d'olive de Corse-Oliu di Corsica (DOP) – Clémentine de Corse (IGP) – Agneau de Sisteron (IGP) – Connemara Hill Lamb sau Uain Sléibhe Chonamara (IGP) – Sardegna (DOP) – Carota dell'Altopiano del Fucino (IGP) – Stelvio sau Stilfser (DOP) – Limone Femminello del Gargano (IGP) – Azeitonas de Conserva de Elvas e Campo Maior (DOP) – Chouriça de Carne de Barroso-Montalegre (IGP) – Chouriço de Abóbora de Barroso-Montalegre (IGP) – Sangueira de Barroso-Montalegre (IGP) – Batata de Trás-os-Montes (IGP) – Salpicăo de Barroso-Montalegre (IGP) – Alheira de Barroso-Montalegre (IGP) – Cordeiro de Barroso, Anho de Barroso sau Borrego de leite de Barroso (IGP) – Azeite do Alentejo Interior (DOP) – Paio de Beja (IGP) – Linguíça do Baixo Alentejo sau Chouriço de carne do Baixo Alentejo (IGP) – Ekstra deviško oljčno olje Slovenske Istre (DOP)] (JO L 46, 16.2.2007, p. 14).

      (3)  JO C 35, 3.2.2017, p. 6.


title: Regulamentul de punere în aplicare (UE) nr. 992/2011 al Comisiei din 5 octombrie 2011 de stabilire a valorilor forfetare de import pentru fixarea prețului de intrare pentru anumite fructe și legume

text:
               6.10.2011

               RO

               Jurnalul Oficial al Uniunii Europene

               L 261/23

         REGULAMENTUL DE PUNERE ÎN APLICARE (UE) NR. 992/2011 AL COMISIEI
   din 5 octombrie 2011
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:
   Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv,
   ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la 6 octombrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 octombrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru determinarea prețului de intrare pentru anumite fructe și legume

                  (EUR/100 kg)

                  Cod NC

                  Codul țărilor terțe (1)

                  Valoare forfetară de import

                  0702 00 00

                  BR

                  31,9

                  MK

                  38,5

                  ZZ

                  35,2

                  0707 00 05

                  EG

                  98,1

                  MK

                  44,0

                  TR

                  126,8

                  ZZ

                  89,6

                  0709 90 70

                  TR

                  123,0

                  ZZ

                  123,0

                  0805 50 10

                  AR

                  69,4

                  BR

                  41,3

                  CL

                  60,5

                  TR

                  64,6

                  UY

                  68,8

                  ZA

                  75,1

                  ZZ

                  63,3

                  0806 10 10

                  CL

                  79,6

                  EG

                  65,0

                  MK

                  82,2

                  TR

                  108,1

                  ZA

                  62,4

                  ZZ

                  79,5

                  0808 10 80

                  CL

                  90,0

                  CN

                  82,6

                  NZ

                  116,9

                  US

                  114,5

                  ZA

                  85,4

                  ZZ

                  97,9

                  0808 20 50

                  CN

                  50,2

                  TR

                  107,9

                  ZA

                  60,3

                  ZZ

                  72,8

         (1)  Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” reprezintă „alte origini”.